Ignalina pole takistus
«Me oleme sellest etapist juba läbi, kus Ignalina võiks Leedule komistuskiviks saada,» ütles Lipponen pärast kohtumist Leedu peaministri Rolandas Paksasega.
Samas kiitis Lipponen Leedu valmisolekut arutada kasvõi Ignalina osalist sulgemist.
Juuni lõpus teatas Leedu, et võib alustada esimese reaktori sulgemisega 2005. a, samas kui kogu jaama sulgemine võib võtta 20 aastat või enam.
Leedu valitsuse hinnangul oleks terve jaama sulgemiseks vaja 13--15 mld litti ehk 3,25--3,75 mld dollarit. Paksase sõnul on see summa Leedu jaoks üksi liiga suur. «Ilma G7, ELi ja teiste rahvusvaheliste abiorganisatsioonideta pole Ignalina sulgemiseks vajalikke vahendeid võimalik leida,» ütles Paksas.
Autor: REUTERS